6. ΑΝΑΓΚ.ΝΟΜΟΣ υπ’ αριθ.798 της 24/31 Ιουλ.1937 Περί ρυθμίσεως διαφόρων ζητημάτων Δημοσίου Χρέους. Άρθρ.1.-Τα δι’ εγγυοδοσίαν πάσης φύσεως παρεχόμενα εις το Δημόσιον ή εις Νομικά Πρόσωπα Δημοσίου Δικαίου χρεώγραφα των Εθνικών εν γένει Δανείων υπολογίζονται δια τας από της ισχύος του παρόντος συσταθησομένας εις τοιαύτα χρεώγραφα εγγυήσεις εις την κατά την ογδόην ημέραν προ της χρονολογίας καταθέσεως τιμήν αγοράς αυτών εν τω Χρηματιστηρίω Αθηνών. Τοιαύτης δε μη υπαρχούσης την της προηγουμένης ταύτης. Άρθρ.2.-(Προσωρινής ισχύος). Άρθρ.3.-Εις την Επιτροπήν την ενεργούσαν κατά τας διατάξεις του άρθρ.4 παρ.2 του Νόμ.6242 τον έλεγχον, συγκέντρωσιν, καταμέτρησιν και καταστροφήν αδιαθέτων τοκομεριδίων και ομολογιών των Εθνικών Δανείων, ανατίθεται και η καταστροφή των εξωφλημένων τοκομεριδίων και ομολογιών των Εθνικών Δανείων, εφόσον οι τίτλοι ούτοι ηλέχθησαν ή θέλουσιν ελεγχθή παρά της εν λόγω Επιτροπής. Άρθρ.4.-1.Η καταστροφή των εξωφλουμένων τοκομεριδίων και ομολογιών των εις συνάλλαγμα και χρυσόν Εθνικών Δανείων υπαγομένων και μη υπό τον έλεγχον της Διεθνούς Οικονομικής Επιτροπής, ενεργείται υπό Επιτροπής αποτελουμένης εξ ενός Συμβούλου του Ελεγκτικού Συνεδρίου οριζομένου υπό του Σώματος, ενός Διευθυντού της Τραπέζης της Ελλάδος, οριζομένου υπό της Διοικήσεως αυτής, ενός Διευθυντού και δύο Τμηματαρχών της Γ.Δ.Δ.Λ. οριζομένων δι’ αποφάσεως του Υπουργού των Οικονομικών. Καθήκοντα Προέδρου της Επιτροπής εκτελεί ο Σύμβουλος του Ελεγκτικού Συνεδρίου, γραμματέως δε αυτής εις των υπαλλήλων της Γ.Δ.Δ.Λ. οριζόμενος υπό του Υπουργού των Οικονομικών. 2.Εις τα μέλη της Επιτροπής ταύτης καταβάλλεται αποζημίωσις δραχμών εκατόν, εις δε τον Γραμματέα δραχμών εβδομήκοντα πέντε κατά συνεδρίασιν, του αριθμού των συνεδριάσεων μη δυναμένου να υπερβή τας δέκα συνεδριάσεις μηνιαίως. 3.Εις το βοηθητικόν προσωπικόν των Επιτροπών Ελέγχου και καταστροφής τίτλων και τοκομεριδίων των Εθνικών Δανείων εν γένει μη δυνάμενον να υπερβή τον αριθμόν των 5 υπαλλήλων, καταβάλλεται αποζημίωσις κατά συνεδρίασιν δραχμών τεσσαράκοντα δι’ έκαστον υπάλληλον. Άρθρ.5.-(Τροποποιούνται τα άρθρ.1 και 2 και καταργείται η α΄ παράγραφος του άρθρ.3 Α.Ν. 458/1937). Σελ. 142 Άρθρ.6.-Τα παρά του Ταμείου Παρακαταθηκών και Δανείων, των Ταχυδρομικών Ταμιευτηρίων και άλλων προσώπων κατά τας διατάξεις του Νόμ.4202 και των μεταγενεστέρων τούτου νόμων, χορηγούμενα προς μονίμους δημοσίους, πολιτικούς, στρατιωτικούς και δικαστικούς υπαλλήλους και υπηρέτας εν ενεργεία ή συνταξιούχους ως και προς τους τοιούτους της Διοικήσεως της Πρωτευούσης δάνεια προς απόκτησιν κατοικίας, δύνανται να χορηγώνται και άνευ της κρατικής εγγυήσεως, εφόσον αι παρά των αιτουμένων τα δάνεια ταύτα προσώπων παρεχόμεναι ασφάλειαι εξασφαλίζουσι κατά την κρίσιν των οικείων διοικητικών συμβουλίων των δανειζόντων προσώπων επαρκώς ταύτα. Άρθρ.7.-(Μεταβατική διάταξις). Η ισχύς του παρόντος νόμου άρχεται από την εν Εφημερίδι της Κυβερνήσεως δημοσιεύσεώς του. 